Source: https://www.christianitas.sk/liberalni-katolici-nespokojni-s-obmedzenim-potratov-v-usa/
Timestamp: 2019-07-21 03:23:11+00:00

Document:
Liberálni katolíci nespokojní s obmedzením potratov v USA - Christianitas
Liberálni katolíci nespokojní s obmedzením potratov v USA
Zdalo sa, že americkí ochrancovia života - po tom, ako
Najvyšší súd v roku 1973 povolil interrupcie – definitívne prehrali. Napriek
mnohým zhora zavedeným zmenám zameraným proti počatému životu (vznik
potratových centier financovaných peniazmi platiteľov daní, rozšírenie
propotratovej propagandy, permisívna výchova atď.), sa však nevzdali. Teraz
majú reálnu šancu dosiahnuť zrušenie škandalózneho rozhodnutia Najvyššieho
Po tom, ako americké štáty prijali celý rad nových
zákonov výrazne obmedzujúcich umelé potraty, proliferi dúfajú, že v prípade
napadnutia potratového zákona Najvyšší súd, s dvomi novými konzervatívnymi
sudcami, rozhodnutie Roe v. Wade zruší.
Liberálni katolíci však prijatú taktiku spochybňujú. Sú
proti prijatiu zákona, ktorý by radikálne zrušil výnimky umožňujúce zabíjanie
počatých detí.
Minulý týždeň v Alabame podpísaný zákon, ktorý je
v súčasnosti najprísnejším zákonom o interrupciách v Spojených štátoch, vyvolal
pobúrenie medzi potratovými aktivistami. Avšak – čo je šokujúce - ako uvádza
portál liberálnych katolíkov cruxnow.com. - rozdelil aj „katolíckych“ prolajferov. Tzv.
otvorení katolíci uprednostňujú postupné obmedzovanie prístupu k potratom. Obávajú
sa boja pred Najvyšším súdom a toho, že bude napadnuté rozhodnutie z roku
1973, ktoré zakotvilo „právo na potrat“ v ktoromkoľvek momente tehotenstva.
Okrem Alabamy štáty ako Missouri, Ohio a Georgia prijali podobné
regulácie zakazujúce interrupcie po detekovaní tlkotu srdca plodu, čiže už v
šiestom týždni tehotenstva.
Prijímanie zákonov obmedzujúcich potraty
v jednotlivých amerických štátoch bolo do veľkej miery motivované dvomi
udalosťami: presvedčením, že nové zloženie Najvyššieho súdu je bezprecedentnou
príležitosťou na zrušenie škandalózneho rozhodnutia známeho ako Roe vs. Wade,
a reakciou na agresívne kroky iných štátov, ako je New York či Vermont,
ktoré prístup k interrupciám ešte rozšírili a umožnili zabíjať aj narodené
Greg Schleppenbach, zástupca riaditeľa sekretariátu
pre pro-life aktivity pri Biskupskej konferencii Spojených štátov (USCCB),
povedal cruxnow.com, že „každá legislatíva, ktorá sprísňuje ochranu nenarodených,
je sama o sebe dobrá“. Dodal však, že americkí biskupi „vždycky váhali s
podporou nariadení, ktoré nemožno považovať za ústavné“.
Hierarchovia sa obávali, že predchádzajúci Najvyšší
súd na čele so sudcom Anthonym Kennedym napadne každé rozhodnutie, ktoré by
bolo v rozpore s rozhodnutím Roe vs. Wade. Avšak nedávna zmena, keď namiesto
Kennedyho nastúpil sudca Brett Kavenaugh, ktorý bol potvrdený na jeseň minulého
roka, znamená, že "táto obava sa znížila," vysvetľuje Schleppenbach. Dodal,
že biskupi uprednostňujú postupné opúšťanie liberálnych zákonov o potratoch,
pretože aj súčasní sudcovia Najvyššieho súdu môžu váhať, či sa úplne vzdať verdiktu
Schleppenbach má pochybnosti, či sa podarí dosiahnuť,
aby sa Najvyšší súd zaoberal alabamským zákonom. Doteraz každý pokus, aj v
prípade menej kontroverzných nariadení, skončil neúspechom.
Profesor Rick Garnett zo School of Law University of
Notre Dame verí, že existuje veľká šanca spochybniť škandalózne rozhodnutie. Na
rozdiel od niektorých biskupov je toho názoru, že rozhodnutie Roe vs. Wade, ako
aj Planned Parenthood vs. Casey z roku 1992 je potrebné revidovať. Tým, že
ich Najvyšší súd vydal, stanovil chybné precedensy.
Hoci rozsudok z roku 1992 potvrdil legitímnosť
rozhodnutia z roku 1973, predsa však otvoril dvere k obmedzeniu potratov. -
Je možné, že sudcovia by radšej skúmali zákony týkajúce sa potratu, ktoré by
bolo možné zachovať bez zrušenia precedensu v prípade Casey - vysvetlil. - Na druhej
strane, pokračoval, väčšina si
môže myslieť, že kauzy Roe a Casey boli neprávom odstránené z volebnej politiky
a z posudzovania verejnou mienkou, a preto teraz nastal čas túto
chybu napraviť a nechať na občanov a ich zástupcov, aby riešili otázku
potratov.
Helen Alvaréová, profesorka práva na Scalia Law School
na Univerzite Georgea Masona a bývalá hovorkyňa amerických biskupov, s ním
súhlasila a poukázala na to, že by to pomohlo zrušiť niektoré zákony o
potratoch v New Yorku, umožňujúce potrat počas celého trvania tehotenstva, ba
dokonca aj po narodení dieťaťa. Podľa právničky v súčasnosti obhajcovia
potratov nemajú dominantnú väčšinu, hoci to tvrdia, aby mohli legálne
odhlasovať zákon umožňujúci zabíjanie
počatých detí. Dodala, že najlepšie by bolo, keby Najvyšší súd uznal
neústavnosť rozhodnutia Roe vs. Wade a potvrdil, že neexistuje „právo na
legálny potrat“. Pripomenula, že v prípade rozhodnutia Casey sudcovia odmietli
uznať legitímnosť rozhodnutia Roe, ale taktiež sa obávali, že potrat sa príliš
hlboko zakorenil v americkej spoločnosti, a preto nezrušili rozhodnutie z roku
- Tisíce nariadení, zavedených v každej štátnej
legislatíve od roku 1973, pokúšajúcich sa zrušiť rozhodnutie Roe v. Wade,
tisíce zákonov prijatých v posledných rokoch, keď sa možnosť zrušenia
rozhodnutia Roe vs. Wade zdá byť väčšia, nie sú ničím iným ako dôkazom, že
krajina nikdy nekapitulovala a nezmierila sa s potratmi z akéhokoľvek
dôvodu pred narodením dieťaťa, - hovorí Alvaréová.
Podľa jej názoru to dokazuje, že interrupcie sa nikdy
nezakorenili hlboko v „charaktere národa“. Hoci krajina nedeklarovala, že ich
chce úplne zakázať, 46 rokov sa usiluje ich obmedzovať, čo však Najvyšší súd
zriedkakedy povolil. Podľa jej názoru súd musí zrušiť rozhodnutia v prípade Roe
a Casey, pretože sú intelektuálne i ústavne "nezdravé".
Pri pohľade do budúcnosti, v ktorej by došlo
k zrušeniu rozhodnutia Roe, alebo k prijatiu viacerých obmedzení,
niektorí katolícki učenci a právnici varujú, že v boji proti potratom
zákazy nestačia. Je potrebné budovať kultúru života. - Občania pro-life
sú povinní popri práci na náprave chýb, ktorých sa Súd dopustil, naďalej navrhovať
politiku a podporovať úsilie o zmenu sŕdc a myslí, podporovať tehotné ženy a
zraniteľné matky, ako aj ich rodiny, - povedal Garnett.
Schleppenbach s tým súhlasil zdôrazňujúc, že
popri legislatívnych a ústavodarných orgánoch, agentúra pro-life USCCB povzbudzuje aj štáty, aby prehodnotili svoje
politiky a viac podporovali ženy a deti nachádzajúce sa v ťažkej
životnej situácii.
Zástancovia potratov organizujú protestné pochody
proti prijatiu zákonov zakazujúcich zabíjanie nenarodených detí. Médiá hlavného
prúdu podnikajú masovú ofenzívu a strašia následkami, ktoré by zrušenie
rozhodnutia Roe v. Wade mohlo mať. Ak by k tomu došlo, bolo by možné
spochybniť všetky ostatné predpisy založené na tzv. práve na súkromie, ktoré je
v rozpore s rodovou politikou.

References: súd 

súd 
 súd 
 súd 
 súd 
 súd

 súd 
 Súd